જામનગર : જામનગરના મહિલા નિશાબેન ગુલાબદાસ ગોંડલિયા ઉપર તાજેતરમાં હુમલા બાદ આ મહિલાએ યશપાલસિંહ મહેન્દ્રસિંહ જાડેજા વિરૂદ્ધ ફરિયાદ કરી તેમને આ બનાવમાં સીધા જ ઢસડતાં આજે જામનગર વૈષ્ણવ સાધુ સેવા સમાજ ટ્રસ્ટ વતી પ્રમુખ દીલિપભાઈ અમરદાસ કાપડીએ જિલ્લા પોલીસ વડા તેમજ જિલ્લા કલેકટરને આવેદનપત્ર પાઠવી જણાવ્યું હતું કે, નિશા ગોંડલિયા વર્તમાનપત્રો અને સોશિયલ મીડિયામાં યશપાલસિંહ મહેન્દ્રસિંહ જાડેજાનું નામ ઢસડી રહી છે જેની સાથે અમારો સમાજ સહમત નથી.